钦定古今图书集成/明伦汇编/官常典/第121卷 > 孔闻韶
## 钦定古今图书集成/明伦汇编/官常典/第121卷 > 孔闻韶

按《阙里志》：“六十二代闻韶，字知德，弘绪长子。弘治十
六年，袭封衍圣公，笃学明敏。本年巡抚都御史徐源
奏，闻韶系孔子六十二代孙，次当袭封。上曰：‘崇儒重
道，莫先于孔氏，其亟行之’。事下吏部，遣官诣阙里传
召命。是岁九月入觐，袭封焉。择日上表陈谢如仪。上
益思所以褒崇之者，特遣中贵人持玉带一、麒麟文”
绮一以赐，仍𢌿之玺书，以侈其事。一时文武廷臣下
暨宿卫将校至都人士见者，莫不称叹曰：“朝廷待宣
圣后，其盛如此，吾等何幸亲见云。”自馆阁九卿相率
为诗，以纪其盛。嘉靖二十五年二月十二日以疾卒，
年六十五。生子二：长贞干，次贞宁。